Huvitatud isik		

 	19.06.2025 nr 2.-1.1/191 - 2	

	

	
Valdeku tn 5 projekteerimistingimuste eelnõu avalik väljapanek		

Nõmme Linnaosa Valitsus avalikustab Valdeku tn 5 kinnistul asuva üksikelamu üle 33% esialgsest mahust laiendamise projekteerimistingimuste eelnõu koos illustreeriva materjaliga (hoone eskiis).
Nõmme linnaosa üldplaneeringu kohaselt asub Valdeku tn 5 kinnistu väikeelamute juhtotstarbega alal, kuhu võib kavandada väikeelamuid (kuni 6 korterit) ning lähipiirkonda teenindavaid vaba aja veetmise võimalusi pakkuvaid, kaubandus-, teenindus- ja lastehoiuettevõtteid ja -asutusi, mängu- ja spordiväljakuid jms. Valdeku tn 5 kinnistu jääb ka Nõmme linnaosa üldplaneeringu kohasele miljööväärtuslikule alale, kus on määratud miljööväärtuslike hoonestusalade piirid ning kaitse- ja kasutamistingimused. 
Projekteerimistingimuste eesmärk on määrata tingimused Valdeku tn 5 kinnistul asuva üksikelamu üle 33% esialgsest mahust laiendamiseks.
Elamut võib laiendada kuni 5 m hoovipoolse ala suunas. Hoone kavandamisel krundi piirile lähemale kui 4 m, tuleb teha koostööd naaberkinnistu omanikuga ning koostöö dokumenteerida. Tagada tuleb tuleohutus ja naabrusõigused. 
Arvestades piirkonna hoonestust ja Nõmme linnaosa üldplaneeringut on Valdeku tn 5 elamu ehitisealuseks pinnaks võimalik määrata 100 m² ja kõrguseks 7 m (sarnaselt olemasoleva hoonega) ning hoonetealuseks pinnaks (kokku elamu ja abihooned) kuni 200 m².
Kohaliku omavalitsuse üksus võib planeerimisseaduse § 125 lõike 5 alusel lubada detailplaneeringu koostamise kohustuse korral detailplaneeringut koostamata püstitada või laiendada projekteerimistingimuste alusel olemasoleva hoonestuse vahele jäävale kinnisasjale ühe hoone ja seda teenindavad rajatised, kui: 
1)	ehitis sobitub mahuliselt ja otstarbelt piirkonna väljakujunenud keskkonda, arvestades sealhulgas piirkonna hoonestuslaadi;
2)	üldplaneeringus on määratud vastava ala üldised kasutus- ja ehitustingimused, sealhulgas projekteerimistingimuste aluseks olevad tingimused, ning ehitise püstitamine või laiendamine ei ole vastuolus ka üldplaneeringus määratud muude tingimustega.	
Projekteerimistingimuste taotluse ja selle lisamaterjalide avalik väljapanek toimub 3. juulist kuni 18. juulini 2025 Nõmme Linnaosa Valitsuse ruumides, Valdeku tn 13, I korruse fuajees, küsida infoletist.
Projekteerimistingimuste taotlusega nr 2511002/09998 ning Tallinna Linnaplaneerimise Ameti koostatud projekteerimistingimuste eelnõuga on võimalik tutvuda Tallinna projekteerimistingimuste ja ehitusprojektide registris veebiaadressil: 
https://veeb.tallinnlv.ee/pilv/index.php/s/nO7i9agRmf39yXp.
1.	Huvitatud isikul ja isikul, kelle õigusi võib avatud menetluse korras antav õigusakt puudutada, on õigus esitada menetlust läbiviivale haldusorganile eelnõu või taotluse kohta ettepanekuid ja vastuväiteid. Ettepanekute ja vastuväidete esitamise tähtajaks on avaliku väljapaneku lõppemise kuupäev.
2.	Juhul, kui eelnevas punktis nimetatud tähtaja jooksul ettepanekuid või vastuväiteid ei esitata, soovib haldusorgan asja arutada ilma avalikku istungit läbi viimata.
Menetlusosaline loetakse asja arutamisest avalikul istungil loobunuks, kui haldusorgan on väljapaneku alguses või menetlusest teatamisel teinud ettepaneku asja arutamiseks ilma avalikku istungit läbi viimata ja menetlusosaline ei ole ettepanekute ja vastuväidete esitamise tähtajaks esitanud selle suhtes vastuväiteid (alus haldusmenetluse seaduse § 50 lõige 3). 
Info tel 645 7300. Ettepanekud ja vastuväited palume esitada e-posti aadressil: nomme@tallinnlv.ee.

	
Lugupidamisega	

	
	
(allkirjastatud digitaalselt)	
Karmo Kuri	
Linnaosa vanem

	
	
Lisa:	Projekteerimistingimuste eelnõu, illustreeriv materjal	

Koopia:	Tallinna Linnaplaneerimise Amet	

Alice Laanemägi
6457300 alice.laanemagi@tallinnlv.ee